25 בפברואר 2018

הודעה לעיתונות

**"הפלוס של האזרחים הוותיקים משתלט על השבוע"**

**ביוזמת השרה גמליאל: המשרד לשוויון חברתי משיק מועדון לקוחות ייחודי המעניק הטבות בלעדיות לאזרחים וותיקים**

**השרה גמליאל: "מועדון חברים ייחודי לאזרחים הוותיקים הוא תוספת משתלמת שתספק לאזרחים הוותיקים שלל הטבות במגוון עולמות תוכן המותאמות במיוחד לאורח החיים של האזרחים הוותיקים בכל ימות השבוע" .**


המשרד לשוויון חברתי ישיק השבוע (שלישי, 27.2.2018) את מועדון הלקוחות החדש " שלייקס פלוס" לאזרחים ותיקים. בדומה למועדוני לקוחות סקטוריאליים אחרים, כדוג' חבר, קרנות השוטרים או הסתדרות המורים, מועדון "שלייקס פלוס" יעניק לחברים בו שורה ארוכה של הנחות והטבות ייחודיות ואטרקטיביות בשלל תחומים – תרבות ופנאי, צרכנות, הסעדה, בילוי ונופש. המועדון פונה לכלל האזרחים הוותיקים בישראל, שעל פי הערכות הלמ"ס מספר נאמד בכמיליון נפש, ומציע להם הצטרפות חינם, ההרשמה דרך האתר [www.shlaykes.co.il](http://www.shlaykes.co.il). המטרה היא למנף את כוח הקנייה של האזרחים הוותיקים, במטרה לאפשר להם ליהנות ממחירים מוזלים בשלל תחומי חיים. יצוין כי, החברה המפעילה היא דולצ'ה ויטה, אשר זכתה במכרז הפומבי שהפיץ המשרד לשוויון חברתי.


בין ההטבות ניתן למצוא תווי קנייה מוזלים לשלל רשתות קמעונאיות כדוגמת פוקס הום, לאלין וגלי. כמו כן, יינתנו הנחות אטרקטיביות למוזיאונים, היכלי תרבות ותיאטראות בכל רחבי הארץ, בהם בהבימה, הקאמרי, תיאטרון באר שבע, תיאטרון חיפה, מוזיאון מגדל דוד ועוד. בנוסף, יינתנו הנחות ייחודיות להצגות ומופעי ילדים וכן לאתרי בילוי לילדים כדוגמת גן גורו, דבורת התמר ועוד, וזאת במטרה לעודד קשר בין דורי עם הנכדים. מעבר לכך, ייהנו האזרחים הוותיקים מהנחות משמעותיות לבתי בילוי ונופש כדוג' מרחצאות חמי יואב, חמי טבריה וחמת גדר וכמו גם מסיורים ונופשונים מוזלים לאתרים ומלונות שונים בארץ וכן לעיסויים מוזלים עד בית הלקוח ובכל רחבי הארץ. כמו כן, ייהנו האזרחים הוותיקים החברים במועדון מסדנאות לימוד ביתיות מוזלות לאוריינות דיגיטלית, כדוגמת יישומי מחשב, גלישה ברשת, התנהלות ברשתות החברתיות, תפעול מכשירים חכמים ועוד. לא זו אף זו, החברים ייהנו מהנחות משמעותיות בשלל מסעדות כסינטה, שייטל, תל אביב, בראסרי, מקדונלדס, פיצה האט, קפה קפה, קפה גרג ועוד. יתר על כן, חברי המועדון ייהנו מהנחות משמעותיות לרכישת מוצרים ביתיים (ריהוט, מוצרי חשמל וכלי בית) באמצעות אתר המועדון עם משלוח והרכבה בחינם.


מי שעומדת מאחורי המיזם היא השרה לשוויון חברתי, ח"כ גילה גמליאל, אשר הובילה למתיחת פנים משמעותיות למיזם "שלישי בשלייקס", אשר עד לבואה למשרד התמקד רק בכרטיסי קולנוע לאזרחים ותיקים בימי שלישי בעשרה שקלים. כחלק מהרחבת המיזם, אשר שינה את שמו ל- "שלישי בשלייקס פלוס", אל ההנחות בבתי הקולנוע הצטרפו שורה ארוכה של הטבות ופעילויות מסובסדות לאזרחים ותיקים, לא רק בימי שלישי. כך לדוגמא, נופשוני "שלייקס פלוס", במסגרתם אחת לרבעון נהנים אלפי אזרחים ותיקים מנופשון מסובסד וייעודי לאזרחים ותיקים בירושלים, אילת, טבריה, נצרת ועוד. כמו כן, בשנה האחרונה הופעל מיזם "שלישי בטבע", יוזמה משותפת של המשרד לשוויון חברתי ורשות הטבע והגנים, במסגרתה מתקיימים מידי שבוע סיורים מודרכים מסובסדים לאזרחים ותיקים


**השרה לשוויון חברתי גילה גמליאל:** "לאזרחיות ולאזרחים הוותיקים בישראל מגיע יותר, וזו המהות של שלישי בשלייקס פלוס. הבטחנו וקיימנו, יותר הטבות ליותר אזרחיות ואזרחים ותיקים. מועדון חברים ייחודי לאזרחים הוותיקים הוא תוספת משתלמת שתספק לאזרחים הוותיקים שלל הטבות במגוון עולמות תוכן המותאמות במיוחד לאורח החיים של האזרחים הוותיקים בכל ימות השבוע. כממשלה, יש לנו אחריות כלפי האזרחיות והאזרחים הוותיקים בישראל, וכשרה לשוויון חברתי בכוונתי לעמוד על משמר האחריות הזאת ולפעול לעוד ועוד פעילויות והטבות לכלל האוכלוסייה הוותיקה בישראל".

**מצורף תמונות המחשה לממשק המשתמש באתר**









**קרדיט תמונות:** דוברות המשרד, מותרות בשימוש

**לפרטים וראיונות:**

יקותיאל צפרי,

דובר המשרד לשוויון חברתי

050-6237666

עדי עדואן,

מרכז בכיר, אגף דוברות

054-9791990

אוהד כהן,

דוברות המשרד לשוויון חברתי

050-6796100